Hartile+Conceptuale

Tipuri de hărţi conceptuale 1. Hărţi conceptuale sub forma “pânzei de păianjen”. În centru, se află un concept central, o temă unificatoare de la care pleacă legăturile sub formă de raze către celelalte concepte secundare. 2. Hartă conceptuală ierarhic ă Prezintă informaţiile în ordinea descrescătoare a importanţei. Cea mai importantă se află în vârf. În funcţie de gradul de generalitate, de modul cum decurg unul din celălalt şi de alţi factori, sunt aranjate celelalte concepte. Această aranjare în termenii unei clasificări, începând de la ceea ce este mai important şi coborând prin divizări progresive către elementele secundare, se mai numeşte şi hartă conceptuală sub formă de copac. 3. 3. Harta conceptuală linear ă Informaţiile sunt prezentate într-un format linear.

Avantajele utilizării hărţilor conceptuale · Folosirea hărţilor conceptuale în învăţarea conceptelor duce la uşurarea reprezentării procesului de învăţare şi în evaluarea sistemelor de cunoştinte. · Acordând o importanţă majoră creării de legături între concepte, hărţile conceptuale vin să detroneze învăţământul bazat exclusiv pe memorizare şi simplă reproducere a unor definiţii sau a unor algoritmi de rezolvare a problemelor, promovând concepţia conform căreia elevul trebuie să fie conştient de modul în care se leagă conceptele unele de altele. Creând hărţi conceptuale de deschid pespective către un proces de învăţare activ şi conştient. · Prezentându-se ca nişte reţele de cunoştinţe, hărţile conceptuale facilitează înţelegerea, cunoaşterea şi aplicabilitatea cunoştinţelor teoretice în practică, deoarece conceptele nu există singure în mod izolat, ci în relaţie cu celelalte. Ele nu pot fi nici învăţate nici evaluate fără a fi puse în lăgătură. Dezavantajele s-ar înscrie în rândul celor referitoare la timpul solicitat, la nivelul ridicat al standardizării, la rigoarea şi ordinea în care subiectul trebuie să lucreze.